Чехия Ұлттық футбол құрамасы

Чехия Ұлттық футбол құрама командасы — халықаралық футбол жарыстарында Чехия мемлекетінің намысын қорғайтын құрама команда. 1994 жылы алғашқы матчын өткізді. Әлем чемпионаттарына бір рет қана, 2006 жылы қатысқан. Есесіне Еуропа чемпионаттарына 1996 жылдан бері үздіксіз қатысып келе жатыр. 1996 жылғы Еуропаның күміс жүлдегері атанды. 2004 жылғы Еуропа чемпионатында жартылай финалға дейін жеткен.

Чехословакияның заңды мұрагері саналады.
 Тарихы 

 Әлем чемпионаттарында 
1993 жыл Чехословакия тарады да, ӘЧ-1994 іріктеуі аяқталғанша Чехия және Словакия деген атаумен ойнады. Бірақ біріккен құрама әлем чемпионатына жолдама ала алмады. 1994 жылы 2 ақпанда Түркия құрамасына қарсы алғашқы матчын өткізіп, 4:1 есебімен жеңіске жетті.

Құрама бір рет қана, 2006 жылы әлем чемпионатына қатысты. Турнирді 3:0 есебімен АҚШ құрамасын ұтып керемет бастағанымен, келесі турда 0:2 есебімен Ганадан ұтылды. Бұл ойында чехтардың бір футболшысы алаңнан қуылды. Соңғы турда дәл сондай есеппен болашақ чемпион Италияға жол берді.

 Еуропа чемпионаттарында 
Еуропа чемпионатына үздіксіз қатысып келеді. 1996 жылғы турнирде Владимир Шмицер, Патрик Бергер, Карел Поборский, Петр Коуба, Павел Недвед секілді жұлдыздардың белсенуімен финалға дейін жетті. Финалда Германиямен ойында бірінші боп есеп ашты да, Оливер Бирхоффты ұстай алмай, екі доп жіберіп алды. Нәтижесінде күміс жүлдені қанағат тұтты.

2000 жылы турнир сәтсіз болды, алғашқы турда алаң иелерінің бірі Нидерланд құрамасымен ойнап, 89-минутта Пьер-Луиджи Коллина белгілеген күмәнді пенальтиден соң 0:1 есебімен ұтылды. Екінші турда болашақ чемпиондар — Францияға жол берді (1:2). Осылайша екінші турдан соң-ақ ширек финалға шығу үмітін үзді.

2004 жылғы бәсекеде де болашақ чемпион Грекияға жол берді. Жартылай финалда ойнаған олар 105-минутта гол жіберіп алды да, "күміс доп" ережесінің құрбаны болды. Бұл тарихтағы бірінші әрі соңғы күміс доп болатын. Айта кетейік, Чехия құрамасы бұл турнирде бас фаворит саналды, жартылай финалға дейінгі төрт кездесудің бәрінде де жеңіске жетті (жеңілгендердің арасында Германия мен Нидерланд бар).

2008 жылы топтан шыға алмады, 2012 жылы 1/4 финалда Португалиядан ұтылды (0:1). 2016 жылы да топта қалып қойды.

 Көп ойын өткізгендер 
#ФутболшыЖЖМатчДоп саны1Петр Чех2002—201612402Карел Поборский1994—200611883Томаш Росицкий2000—2017105234Ярослав Плашил2004—201610375Милан Барош2001—201293416-7Ян Коллер1999—20099155Павел Недвед1994—200691188Владимир Шмицер1993—200580279Томаш Уйфалуши2001—200978210Марек Янкуловский2000—20097711
 Құрама мергендері 
ФутболшыЖЖГолМатчОйынға
шаққанда1Ян Коллер1999—200955910,60442Милан Барош2001—201241930,44093Владимир Шмицер1993—200527810,33334Томаш Росицкий2000—2016231050,2195Павел Кука1994—200122630,34926-7Патрик Бергер1994—200118440,4091Павел Недвед1994—200618910,19788Вратислав Локвенц1995—200614740,18929Томаш Нецид2008—12440,272710Марек Янкуловский2000—200911770,1429
 Дереккөздер 

 Сілтемелер 
1996 жылдан бергі барлық матчтары 

Санат:Чехия Ұлттық футбол құрамасы